TV3: Vene eriväelased Krimmis konfiskeerisid TV3 filmitud materjali
Täna hommikul ründasid Vene eriüksuslased TV3 «Seitsmeste uudiste» reporterit Allan Muuki ja operaator Veiko Varest, kellelt võeti jõuga ära ka tehnika.
TV3 «Seitsmesed uudised» vahendas, et Muuk ja Vares soovisid minna filmima Simferoopoli sõjakomissariaadi juurde, mille olid öösel vallutanud Vene eriväelased.
Seal kiirustas nende juurde aga Vene eriväelane, kes nõudis, et nad lõpetaksid filmimise. Ühtlasi konfiskeeriti nii fotoaparaadi kui ka kaamera videokaardid, mida tagasi ei saadudki.